ლგბტ უფლებები ჩრდილოეთ კორეაში

ლგბტ უფლებები ჩრდილოეთ კორეაში — ლესბოსელი, გეი, ბისექსუალი და ტრანსგენდერი (ლგბტ) პირები ჩრდილოეთ კორეაში ისეთი სამართლებრივი გამოწვევების წინაშე დგანან, რომლებსაც არ განიცდიან ჰეტეროსექსუალი მაცხოვრებლები. ჰომოსექსუალობა და ღიად ტრანსგენდერობა არ არის იურიდიულად უკანონო ჩრდილოეთ კორეაში, მაგრამ არალეგალურია წესიერების და უხამსობის შესახებ კანონით. ავსტრალიის მთავრობის ვებსაიტის თანახმად, „ერთნაირსქესიანთა ურთიერთობები ლეგალურია, მაგრამ ხელისუფლება არ თვლის მისაღებად“.

სისხლის სამართლის კანონები
ჰომოსექსუალიზმისა და ტრანსგენდერის საკითხები ოფიციალურად არ არის განხილული სისხლის სამართლის კოდექსში. ზოგჯერ სისხლისსამართლებრივი სანქციები მიიღება ჰომოსექსუალობის ან არასათანადო გენდერული გამოხატვის წინააღმდეგ, რომელიც ითვლება „სოციალისტური ცხოვრების წესის საწინააღმდეგოდ“. მიუხედავად იმისა, რომ სასჯელი იშვიათი იყო, –ის ცნობით, ჩრდილოეთ კორეამ სიკვდილით დასაჯა ლესბოსელი წყვილი კაპიტალიზმის გავლენის ქვეშ მოქცევისა და საზოგადოებრივი ზნეობის დარღვევის გამო.

2009 წლის სისხლის სამართლის ეროვნული კოდექსში შესწორებები შეიძლება შეიცავდეს დებულებებს, რომლებიც შეიძლება გამოყენებულ იქნეს ლგბტ ადამიანების მიმართ დისკრიმინაციული ფორმით, ინტერპრეტაციის მიხედვით.

193-ე მუხლი კრძალავს „დეკადენტური“ კულტურის შექმნას, გავრცელებასა თუ ფლობას. 194-ე მუხლი კრძალავს სექსუალურ გამოხატულებებს მედიაში, აგრეთვე, „დეკადანტური“ ქცევის განხორციელებას.

კონსტიტუციური სამართალი
ჩრდილოეთ კორეის კონსტიტუცია, რომელიც ბოლოს განახლდა 2012, 2013, 2016 და 2019 წლებში, პირდაპირ არ ეხება დისკრიმინაციას სექსუალური ორიენტაციის ან გენდერული იდენტობის საფუძველზე. კონსტიტუცია ფართო გარანტიას აძლევს მის მოქალაქეებს მრავალი სამოქალაქო, კულტურული, ეკონომიკური და პოლიტიკური უფლებების საკითხში, მათ შორისაა „თანაბარი უფლებებით სარგებლობა სახელმწიფო და საზოგადოებრივი საქმიანობის ყველა სფეროში“.

საოჯახო პოლიტიკა
90-იანი წლებიდან რადიო თავისუფალი აზიის ცნობით, ჩრდილოეთ კორეის მთავრობის შესახებ ნათქვამია, რომ ისინი ვინც „სხვანაირად გამოიყურებიან“, ქორწინებამდე მრუშობენ და ღალატობენ მეუღლეს, იგმობიან.

მედიის კონტროლი და ცენზურა
დაუშვებელია ლგბტ ადამიანების პოზიტიური კუთხით წარმოჩენა ან ლგბტ უფლებების დაცვა.  ამერიკის ხმის კორეულმა სამსახურმა აღნიშნა, რომ ჰომოსექსუალობის შესახებ ნებისმიერი საჯარო განხილვა ძალიან ტაბუდადებულია, თუმცა არა უკანონო.

სამხედრო სამსახური
სამხედრო კანონი ავალდებულებს დაუქორწინებლობას პირველი 10 წლის განმავლობაში. გავრცელებული ინფორმაციით, მამაკაცი ჯარისკაცები რეგულარულად არღვევენ ამ წესს და დაკავებული არიან ჩვეულებრივი ჰეტეროსექსუალური და ჰომოსექსუალური ქმედებებით. ეს ჰომოსექსუალური ურთიერთობები აღწერილია, როგორც სიტუაციური სექსუალური ქცევა და არა როგორც, სექსუალური ორიენტაცია .

პოლიტიკა და პროპაგანდა
ჩრდილოეთ კორეა გაერთიანებული ერების ორგანიზაციაში ეწინააღმდეგებოდა როგორც „ერთობლივ განცხადებებს ძალადობის აქტების დასრულების შესახებ, ასევე ადამიანის უფლებათა დარღვევებს სექსუალური ორიენტაციისა და გენდერული იდენტობის საფუძველზე.“ მისი ზუსტი მიზეზები გაურკვეველი რჩება.

ჩრდილოეთ კორეის პროპაგანდა, ისევე როგორც სახელმწიფოს მიერ კონტროლირებადი მედია, თითქმის ყოველთვის ასახავს ჰომოსექსუალობას, როგორც დასავლური (და განსაკუთრებით ამერიკული ) ზნეობის მახასიათებელს.

2014 წელს, მას შემდეგ, რაც გაეროს ადამიანის უფლებათა საბჭომ გამოაქვეყნა მოხსენება ჩრდილოეთ კორეაში ადამიანის უფლებების შესახებ, რომელიც სისხლის სამართლის საერთაშორისო სასამართლოსთვის მიმართვებს ეყრდნობოდა, კორეის ოფიციალურმა ცენტრალურმა სააგენტომ უპასუხა სტატიით, რომელშიც შედის ჰომოფობიური შეურაცხყოფები მოხსენების ავტორ მაიკლ კირბის წინააღმდეგ, რომელიც არის ღიად გეი. სტატიაში ნათქვამია, რომ გეი ქორწინება „ვერასოდეს მოიძებნება კორეის სახალხი დემოკრატიულ რესპუბლიკაში. ისინი ამაყობენ ჯანსაღი მენტალიტეტით და კარგი მორალით, ხოლო ჰომოსექსუალობა დასავლეთის ქვეყნებშიც კი საზოგადოების კრიტიკის ობიექტი გახდა. სინამდვილეში, სასაცილოა ასეთი გეისთვის, რომ სპონსორი გახდეს სხვა ადამიანების უფლებების საკითხების მოგვარებისა.“

კულტურა
განდგომილებმა დაადასტურეს, რომ ჩრდილოეთ კორეელთა უმეტესობამ არ იცის, რომ ჰეტეროსექსუალის გარდა რამე სხვა სექსუალური ორიენტაციაც თუ არსებობს. ჰომოსექსუალება უმეტესობამ მხოლოდ მას შემდეგ გააცნობიერა, რაც გაიგეს რომ ჰომოსექსუალობის იდეა არსებობს.

შემაჯამებელი ცხრილი